**COMISSIÓ DE FESTES**

* **Memòria del curs 2022-2023**

El curs passat la comissió de festes va participar en primer lloc a la festa de benvinguda, amenitzant amb música i barra de bar i ajudant al muntatge.

Durant el curs la comissió va muntar dues festes, la de Nadal i la de final de curs. Per Nadal també es va decorar la Sala d’Actes pels concerts d’hivern de l’escola i a final de curs es va donar un cop de mà a les famílies de 6è perquè poguessin portar a terme la seva festa.

A final de curs van entrar dues membres noves a la comissió, la Mar (mare de la Mia d’I4) i l’Erika (mare de la Zaida de 4rt i del Lucas d’I5), molt motivades i amb moltes ganes de fer coses.

* **Projcete pel curs 2023-2024**

Aquest curs la comissió ha començat amb ganes. Es consoliden les festes que ja s’han fet altres anys: la de benvinguda, Nadal i final de curs.

A més a més s’ha fet una festa nova, la de Castaween, i es té la intenció de muntar també alguna cosa per Carnestoltes.

Tot i que ara som més gent i amb moltes ganes sempre fan falta més mans, o sigui que qualsevol ajuda serà molt benvinguda. Ens agradaria crear un grup de col·laboradors més o menys fixe per poder demanar mans quan fes falta, a l’hora de fer decoracions, muntatges o per poder estar presents durant les festes on faci falta.

* **Pressupost curs 2023-2024**

Aquest curs demanem 1500€ de pressupost.

L’increment es deu al fet que volem fer dues festes més, i per tant necessitem una mica més de pressupost.

A més a més s’han incrementat els preus de les begudes i de tot en general. Tot i que intentem optimitzar al màxim les despeses a cada festa que fem necessitem comprar alguna cosa

També perquè fa temps que donem voltes a una cosa. Ens agradaria comprar uns altaveus i un micro per tenir ja d’una manera permanent, per evitar cada vegada haver de buscar el material i traslladar-lo, ja que acaba suposant un esforç. Creiem que seria una inversió que ens beneficiaria a tots.